CELEX: 62016TN0916
Language: fi
Date: 2016-12-28 00:00:00
Title: Asia T-916/16: Kanne 28.12.2016 – Winkler v. komissio

13.2.2017   
            
            
               FI
            
            
               Euroopan unionin virallinen lehti
            
            
               C 46/28
            
         Kanne 28.12.2016 – Winkler v. komissio
   (Asia T-916/16)
   (2017/C 046/33)
   Oikeudenkäyntikieli: saksa
   
      Asianosaiset
   
   
      Kantaja: Bernd Winkler (Grange, Irlanti) (edustaja: asianajaja A. Kässens)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan vastaajan 30.9.2016 tekemän ratkaisun ja määräämään vastaajan tekemään päätöksen pääoman laskemisesta kantajan hakemuksen kirjaamispäivänä 14.9.2011
            
         
               —
            
            
               toissijaisesti velvoittamaan vastaajan maksamaan kantajan eläketilille 19 920,39 euron korvauksen.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu menettelyn kohtuullista kestoa koskevan periaatteen, oikeusvarmuuden periaatteen ja oikeudenmukaista oikeudenkäyntiä koskevan periaatteen loukkaamiseen sekä tiedotus- ja kuulemisvelvollisuuden noudattamatta jättämiseen.
               
                           —
                        
                        
                           Kantaja katsoo, että vastaajan epäröinti hänen hakemuksensa käsittelyssä loukkaa kaikkia hyvän hallinnon periaatteita. Hän väittää, että häntä ei ole kuultu ennen kanteen kohteena olevan toimen tekemistä.
                        
                     
         
               2)
            
            
               Toinen kanneperuste, joka perustuu yhdenvertaisen kohtelun periaatteen, syrjintäkiellon periaatteen ja suhteellisuusperiaatteen loukkaamiseen
               
                           —
                        
                        
                           Toisessa kanneperusteessaan kantaja väittää, että kollegoiden, jotka eivät ole häntä iäkkäämpiä, samankaltaiset hakemukset on käsitelty paljon nopeammin, vaikkei mainittuun erilaiseen kohteluun ole mitään aineellista syytä.
                        
                     
         
               3)
            
            
               Kolmas kanneperuste, joka perustuu luottamuksensuojan periaatteen loukkaamiseen
               
                           —
                        
                        
                           Kantaja kritisoi lopuksi sitä, että hänen pääomamäärästään on vähennetty korot, jotka on laskettu hakemuksen jättämisen ja pääoman lopullisen siirtämisen väliseltä ajanjaksolta, mistä hänelle ei ollut ilmoitettu.